Beszámoló a Martfűi Városfejlesztési Nonprofit Kft. 2015. évi pénzügyi terv első félévi végrehajtásáról
Hulladékgazdálkodás
Társaságunk Hulladékgazdálkodási Ágazatánál jelentős személyi változás következett be, amely szerint Gálné Kiscsatári Lídia, a Nonprofit Kft hulladékgazdálkodási közszolgáltatás működtetéséért felelős ügyvezetője, 2015. június 15. napjával lemondott. 2015. június 16. napjával a Nonprofit Kft új ügyvezetője Veres Gábor, a hulladékgazdálkodás szakág szakmai szervezését, irányítását Urbánné Lazák Emese látja el. A Társaság minkét szakágának könyvelését 2015. július 1. naptól a Men-Audi-Tor Kft végzi.
A fent leírtak figyelembe véve a rendelkezésünkre álló adatok és információk alapján készítettük el a hulladékgazdálkodási szakág 2015. évi pénzügyi terv első féléves beszámolóját. A beszámoló kizárólag a 2015. év első hat hónapjára vonatkozó kiadásokat és bevételeket mutatja meg.
A hulladékról szóló 2012. évi CLXXXV. törv. (továbbiakban Ht) 43. § (3) előírását figyelembe véve Társaságunknak, mint Martfű város hulladékgazdálkodási közszolgáltatójának az elkülönített hulladékgyűjtési rendszert úgy kellett kialakítanunk, hogy legalább a települési papír-, üveg-, műanyag-, fém-, és zöldhulladék elkülönített gyűjtése, továbbá a házhoz menő gyűjtés biztosított legyen. 

A Ht. előírásait, csak úgy tudtuk betartani, hogy a településen meglévő hulladékgyűjtő szigetek számát növeltük és 2015. év április 14. napjától a házhoz menő szeletív gyűjtést bevezettük.
Az új hulladék-gyűjtőszigetek kialakításához új gyűjtőedények, továbbá a házhoz menő gyűjtési rendszerhez barna, sárga, és fehér színű zsákok vásárlására volt szükség. 
A szelektív hulladékgyűjtéséhez szükséges hulladékgyűjtő-edények és zsákok megvásárlásához a 8/2015.  (I. 29.) Önkormányzati Határozatban foglaltak alapján, ez az üzletág az alapítótól 5 millió Ft-ot kapott. 
A fenti összeget az alábbiakra fordítottuk:

· Szelektív hulladékgyűjtő zsákok (barna, sárga, fehér) vásárlása:

(15940 db barna, 5760 db sárga, 5760 fehér) 


1 364 383 Ft

· 88 db 1100 l-es szelektív hulladék gyűjtőedények vásárlása:
2 737 008 Ft


kiadás összesen:

4 101 391 Ft

maradvány: 


898 609 Ft

2015. 01.01-2015. 06.30. időszakban az alábbi hulladékokat gyűjtöttük és szállítottuk:
· vegyes települési hulladék:





901 201 kg
· biológiailag lebomló 






168 700 kg

· szelektíven gyűjtött papír műanyag




    5 880 kg

· üveg







                2 490 kg
· lom hulladék







   10 340 kg
A vegyes települési hulladék ártalmatlanítási (lerakás) költsége 14 439 944 Ft,  a lom hulladék ártalmatlanítási költsége 165 678 Ft, a biológiailag lebomló hulladék ártalmatlanítási (komposztálás) költsége 337 400 Ft volt. Összesen: 14 943 022 Ft
 (A fém hulladékok gyűjtését, hulladékgazdálkodási engedély hiányában az első félévben nem végeztük.
2015. április 14. napjától 2015. június 30. napjáig 6468 barna zsákot és 1718 sárga zsákot gyűjtöttünk össze a házhoz menő gyűjtéssel. Összesen 8186 db elszállítottunk, amelynek zsák költsége: 451 049 Ft
A szelektív hulladék zsákokat legelső alkalommal, a kollégák személyesen vitték ki a közel 1500 ingatlantulajdonoshoz, majd a hulladékok gyűjtésének előre kihirdetett időpontjában a kollégák annyi új zsákot osztottak ki, ahány zsákot összegyűjtöttek, továbbá az ingatlantulajdonosok irodánkból további zsákokat vihettek el.
2015. április 10-től 2015. június 30-ig irodánkban 378 db sárga zsákot, 2004 db barna zsákot és 104 db fehér zsákot osztottunk ki. 
A szelektíven gyűjtött papír, műanyag hulladékok válogatását Martfű, 716/8 hrsz alatti bérelt telephelyen kézi erővel végeztük. A kiválogatott hasznosítható hulladékokat a telephelyen gyűjtöttük, majd hulladékgazdálkodási engedéllyel rendelkező szervezet részére átadtuk. (NHSZ Szolnok Közszolgáltatói Nonprofit Kft)
A szelektív gyűjtési rendszer bővítésével a begyűjtési gyakoriság nőtt, így ezzel arányosan az üzemanyag költsége és útdíj költsége megnövekedett. 
2015. első félévében a 3 gépjárművel összesen 13.032 km tettünk meg, 1 909 935 Ft értékű üzemanyagot és 125 977 Ft útdíjat fizettünk ki.
A Kft pénzforgalmát tekintve az OTP Banki kimutatása alapján a 2014. december 31-én záró egyenlegünk 7 440 251 Ft, míg a 2015. június 30-án 11 194 520 Ft volt. A két összeg különbözete 3 754 269 Ft. A fenti időszak január hónapjában kifizetésre került a 2014. év 12. hónap kiadásai és befizetésre került a 2014. 4. n.év hulladékbegyűjtés szolgáltatási díja, továbbá a fenti pénzforgalomnak nem része a 2015. 6. hónap kiadásai és a 2015. 2. n.év bevételei.
2015. első félévében összesen 5449 db számlát állítottunk ki, amelynek értéke: 35 300 156 Ft volt.
2015. június 30-ig a kintlévőségeink az alábbiak szerint alakultak:

· lakossági: 2 318 440 Ft 

· gazdálkodói: 703 883 Ft 
összesen: 3 022 323 Ft
A fenti összegek a 2014. évről áthozott kintlévőségek összegét is tartalmazzák, amelyek az alábbiak:
· lakossági: 1 485 482 Ft

· gazdálkodói: 822 807 Ft
összesen: 2 308 289 Ft.

A fenti összegeket figyelembe véve a 2015. év első félévre eső kintlévőség összesen 
714 033 Ft.
2015. június 30. napjáig a kintlévőségek behajtására irányuló intézkedések nem történtek. 

A fentiekben már említettük, de még egyszer hangsúlyoznánk, hogy a beszámoló kizárólag a 2015. év első hat hónapjára vonatkozó kiadásokat és bevételeket mutatja meg, így a költségeink és bevételeink az alábbiak szerint alakultak:

A 2015. félévre betervezett összes költségünk 37 420 751 Ft, a tényleges 6 hónapra vonatkozó költségünk összesen 36 886 534 Ft, tehát 534 217 Ft-ot takarítottunk meg az első félévben a tervezetthez képest.
A 2015. I. félévére tervezett bevétel összesen 37 420 751 Ft, a kiszámlázott bevétel 40 590 095. (1. sz. 2. sz melléklet) 
Az első 6 hónapra eső összes bevételünk, a kiszámlázott hulladékbegyűjtési díjból 
33 245 216 Ft, a szelektív hulladékgyűjtésből és TESZED akcióból származó bevételből 
69 840 Ft, az egyéb konténer kihelyezésből 113 800 Ft és a tőkevisszapótlásból 5 106 299 Ft tevődik össze, ami így összesen 38 535 155.
A bevétel és kiadás különbsége:
bevétel:
 38 535 155 

kiadásunk:
-36 886 534


    1 648 621
Ha bruttó értékekkel számolunk úgy figyelembe véve az ÁFA kötelezettséget is 
bevétel:
  48 920 789 Ft

kiadás. 
- 44 717 152 Ft
ÁFA

-   2 809 000 Ft

    1 394 637 Ft a megtakarításunk.
Céljaink:

· a kintlévőségek befizetésére irányuló intézkedések megtétele, felszólító számlák elkészítése a jogszabályi előírások szerint

· a gazdálkodó szervezetek kötelező közszolgáltatásban való részvételének felülvizsgálata

· a hulladékgyűjtési rendszer kihasználtságának és hatékonyságának felülvizsgálata
· a fentiek alapján a hulladékgyűjtő szigetek megfelelő műszaki kialakítása
· a visszaérkezett gyűjtőedény űrmértékének megválasztásáról szóló nyilatkozatok kiértékelése és ennek megfelelően új hulladék gyűjtőedények beszerzése
· az új székhely és új telephely kialakítása 

·  a tevékenység végzéséhez szükséges új engedélyek beszerzése, bejelentési kötelezettségek megtétele.
Martfű, 2015. szeptember 21.

      Urbánné Lazák Emese






Veres Gábor 

hulladékgazdálkodási referens





  ügyvezető

